**PALUPERA PÕHIKOOLI ÕPPEKAVA**

Kinnitatud direktori 05.09.2012 a käskkirjaga nr 4-p

Muudetud direktori 31.08. 2015 a käskkirjaga nr 91 - p

Muudetud direktori 27. 12. 2017 a käskirjaga nr 23 – p

Muudetud direktori 01. 12. 2020 a käskkirjaga nr 16- ü

Õpilasesinduse arvamus antud 20.11.2020

Õppenõukogu arvamus antud 24.11.2020

Kooli hoolekogu arvamus antud 30.11.2020

Muudetud direktori 17.06.2022 käskkirjaga nr 22-ü

Õppekava kehtib alates 01.12.2020

**Üldsätted**

**(1)** **Palupera põhikooli õppekava on kooli õppe- ja kasvatustegevuse alusdokument, mis on koostatud põhikooli riikliku õppekava alusel lähtudes kooli arengukavast, pidades silmas piirkonna vajadusi ning olemasolevaid ressursse;**

 **(2) Palupera põhikooli õppekava terviktekst on kättesaadav veebilehel ja kooli õpetajatetoas.**

 **(3) Palupera põhikooli õppekavas on üldosa ja ainekavad.**

**(4) Palupera põhikooli õppekava üldosas esitatakse:**

1. üldsätted;
2. õppe- ja kasvatuseesmärgid ning -põhimõtted;
3. tunnijaotusplaan õppeaineti ja aastati, valikkursuste loendid ja valimise põhimõtted
4. läbivad teemad ja nende käsitlemise põhimõtted, lõimingu põhimõtted, seejuures III kooliastme läbivatest teemadest lähtuva või õppeaineid lõimiva loovtöö korraldamise põhimõtted ning temaatilised rõhuasetused;
5. ülekooliliste ja koolidevaheliste projektide kavandamise põhimõtted;
6. õppe ja kasvatuse korraldus (sealhulgas projekt-, õues- ja muuseumiõppeks ning ekskursioonideks ja õppekäikudeks vajalik aeg);
7. hindamise tingimused ja kord;
8. õpilaste ja vanemate teavitamise ja nõustamise korraldus;
9. õpilaste juhendamise ja hariduslike erivajadustega õpilaste õppekorralduse põhimõtted;
10. karjääriteenuste korraldus;
11. õpetaja töökava koostamise põhimõtted;
12. kooli õppekava uuendamise ja täiendamise kord.
13. **Ainevaldkonniti koondatud ainekavad esitatakse klassiti järgmiselt:**
14. keel ja kirjandus;
15. võõrkeeled;
16. matemaatika;
17. loodusained;
18. sotsiaalained;
19. kunstiained;
20. tehnoloogia;
21. kehaline kasvatus;
22. valikkursused.
23. **Põhihariduse alusväärtused**
24. Põhihariduses toetatakse võrdsel määral õpilase vaimset, füüsilist, kõlbelist, sotsiaalset ja emotsionaalset arengut. Põhikool loob tingimused õpilaste erisuguste võimete tasakaalustatud arenguks ja eneseteostuseks ning teaduspõhise maailmapildi kujunemiseks.
25. Põhikool kujundab väärtushoiakuid ja -hinnanguid, mis on isikliku õnneliku elu ja ühiskonna eduka koostoimimise aluseks.
26. Uue põlvkonna sotsialiseerumine rajaneb eesti kultuuri traditsioonide, Euroopa ühisväärtuste ning maailma kultuuri ja teaduse põhisaavutuste omaksvõtul. Tugeva põhiharidusega inimesed suudavad ühiskonnaga integreeruda ning aitavad kaasa Eesti ühiskonna jätkusuutlikule sotsiaalsele, kultuurilisele, majanduslikule ja ökoloogilisele arengule.
27. **Palupera põhikooli õppekavas oluliseks peetud väärtuste alusdokumendid**

Kooli õppekavas oluliseks peetud väärtused tulenevad „Eesti Vabariigi põhiseaduses”, ÜRO inimõiguste ülddeklaratsioonis, lapse õiguste konventsioonis ning Euroopa Liidu alusdokumentides nimetatud eetilistest põhimõtetest. Alusväärtustena tähtsustatakse üldinimlikke väärtusi (ausus, hoolivus, aukartus elu vastu, õiglus, inimväärikus, lugupidamine enda ja teiste vastu) ja ühiskondlikke väärtusi (vabadus, demokraatia, austus emakeele ja kultuuri vastu, patriotism, kultuuriline mitmekesisus, sallivus, keskkonna jätkusuutlikkus, õiguspõhisus, solidaarsus, vastutustundlikkus ja sooline võrdõiguslikkus)

1. **Palupera Põhikooli põhiväärtused:**
2. koostöö kõikide huvigruppidega
3. lähtumine eetilistest käitumisnormidest
4. võimalus kõikide huvigruppide arenemiseks
5. tervist ja säästva eluviisi tähtsustamine
6. esteetiline ja turvaline koolikeskkond
7. **Kooli õppekava koostamise ja arendamise demokraatliku korralduse eest vastutab kooli direktor.**
8. **Õppekava esitatakse enne kinnitamist arvamuse avaldamiseks kooli hoolekogule, õpilasesindusele ja õppenõukogule.**
9. **Kooli õppekava kinnitab direktor käskkirjaga.**

**Õppe- ja kasvatuseesmärgid ning –põhimõtted**

 **(1) Põhikooli sihiseade**

1. Palupera Põhikoolon arenev kool, millel on nii hariv kui ka kasvatav ülesanne. Kool aitab kaasa õpilaste kasvamisele loovateks, mitmekülgseteks isiksusteks, kes suudavad ennast täisväärtuslikult teostada erinevates rollides: perekonnas, tööl ja avalikus elus ning valida oma huvide ja võimete kohast õpiteed.
2. Palupera Põhikoolis, kodulähedases koolis on õpetuse ja kasvatuse põhitaotlus tagada õpilase eakohane tunnetuslik, kõlbeline, füüsiline ja sotsiaalne areng ning tervikliku maailmapildi kujunemine.
3. Põhikooli ülesanne on luua õpilasele eakohane, turvaline, positiivselt mõjuv ja arendav õppekeskkond, mis toetab tema õpihimu ja õpioskuste, eneserefleksiooni ja kriitilise mõtlemisvõime, teadmiste ja tahteliste omaduste arengut, loovat eneseväljendust ning sotsiaalse ja kultuurilise identiteedi kujunemist.
4. Põhikool toetab põhiliste väärtushoiakute kujunemist. Õpilane mõistab oma tegude aluseks olevaid väärtushinnanguid ja tunneb vastutust tegude tagajärgede eest. Põhikoolis luuakse alus enese määratlemisele eneseteadliku isiksusena, perekonna, rahvuse ja ühiskonna liikmena, kes suhtub sallivalt ja avatult maailma ja inimeste mitmekesisusse.
5. Põhikool aitab õpilasel jõuda selgusele oma huvides, kalduvustes ja võimetes ning tagab valmisoleku õpingute jätkamiseks järgneval haridustasemel ja elukestvaks õppeks. Põhikooli lõpetanud noorukil on arusaam oma tulevastest rollidest perekonnas, tööelus, ühiskonnas ja riigis.
6. Teadmiste, väärtushinnangute ja praktiliste oskuste omandamine ja arendamine toimub kogu kooli õppe- ja kasvatusprotsessi, kodu ja kooli koostöö ning õpilase vahetu elukeskkonna ühistoime tulemusena.
7. Eesti kool seisab eesti rahvuse, keele ja kultuuri säilimise ja arengu eest, seepärast pööratakse õpetuses ja kasvatuses erilist tähelepanu eesti keele õppele.

 **(2) Palupera põhikooli õppe- ja kasvatuseesmärgid ning – põhimõtted**

**Palupera Põhikooli missioon on järgmine:**

**Haritud noore inimese kasvatamine, kelle vaimne ja füüsiline tasakaal võimaldab elus hästi toime tulla ja valida endale haridustee jätkamiseks sobiv koolitüüp.**

**Palupera Põhikooli õppekava koostamisel, piirkondliku koostöö kujundamisel, kooli ja klassi tasandil õpetust ja kasvatust kavandades ja reaalses õppe- ja kasvatusprotsessis lähtutakse alljärgnevatest põhimõtetest:**

1. *Tasakaalustatud areng*- toimub võrdsel määral õpilase vaimse, füüsilise, kõlbelise, sotsiaalse ja emotsionaalse arengu toetamine
2. *Arengut toetava õpikeskkonna loomine* – luuakse eakohane, turvaline õpikeskkond toetamaks õpilaste motivatsiooni, õpioskuste, loovust, eneseteostust, enesereflektsiooni, kriitilist mõtlemisvõimet
3. *Eesti rahvuskultuuri tundmine, multikultuursuse mõistmine* – kool seisab eesti rahvuse, keele ja kultuuri säilimise ja arengu eest, toetab õpilaste valmisolekut sotsiaalse ja kultuurilise identiteedi kujunemist. Sotsialiseerumise protsess arvestab eesti rahvuskultuuri traditsioone, Euroopa ühisväärtusi ning maailma kultuuri ja teaduse põhisaavutusi
4. *Keskkonna elujõulisuse säilitamine-* õpilastele antakse võimalus omandada tugev põhiharidus, mis aitab integreeruda ühiskonda ja kindlustab õpilaste valmisoleku aidata kaasa Eesti ühiskonna jätkusuutlikule sotsiaalsele, kultuurilisele, majanduslikule ja ökoloogilisele arengule
5. *Demokraatia-* teadmiste, väärtushinnangute ja praktiliste oskuste omandamine ja arendamine toimub kogu kooli õppe- ja kasvatusprotsessi, kodu ja kooli vahelise koostöö ning õpilaste vahetu elukeskkonna ühise toimetulemusena. Kool annab võimaluse õpilastele, lastevanematele ja kogukonna liikmetele erinevaid võimalusi arutlevaks demokraatiaks. Kooli õppekava on läbiräägitav ja avatud arukatele muutustele.

 **Õppe- ja kasvatuse üldeesmärgid**

Kooli õpetuse ja kasvatuse eesmärk on aidata kaasa mitmekülgse ja loova isiksuse kujunemisele, kes:

1. suudab määratleda end eneseteadliku isiksusena, perekonna, kogukonna, rahvuse ja ühiskonna liikmena ning omab arusaama oma tulevastest rollidest ühiskonnas
2. mõistab oma tegude aluseks olevaid väärtushinnanguid ja suudab vastutada oma tegude tagajärgede eest
3. oskab õppida ja hindab haridust väärtusena , on aldis koostööle
4. suudab teadvustada oma huvide ringi, võimed ja on valmis õpingute jätkamiseks järgneval haridusastmel ning elukestvaks õppeks
5. väärtustab tervislikke eluviise

**(3) Pädevused**

1. Pädevus on asjakohaste teadmiste, oskuste ja hoiakute kogum, mis tagab suutlikkuse teatud tegevusalal või -valdkonnas tulemuslikult toimida. Pädevused jagunevad üld- ja valdkonnapädevusteks.
2. Üldpädevused on aine- ja valdkonnaülesed pädevused, mis on väga olulised inimeseks ja kodanikuks kasvamisel. Üldpädevused kujunevad kõigi õppeainete kaudu, ent ka tunni- ja koolivälises tegevuses ning nende kujunemist jälgitakse ja suunatakse õpetajate ning kooli ja kodu ühistöös.
3. Üldpädevused on:
1) väärtuspädevus – suutlikkus hinnata inimsuhteid ning tegevusi üldkehtivate moraalinormide seisukohast; tajuda ja väärtustada oma seotust teiste inimestega, loodusega, oma ja teiste maade ning rahvaste kultuuripärandiga ja nüüdisaegse kultuuri sündmustega, väärtustada loomingut ja kujundada ilumeelt;
2) sotsiaalne pädevus – suutlikkus ennast teostada, toimida teadliku ja vastutustundliku kodanikuna ning toetada ühiskonna demokraatlikku arengut; teada ning järgida ühiskonnas kehtivaid väärtusi ja norme ning erinevate keskkondade reegleid; teha koostööd teiste inimestega erinevates situatsioonides; aktsepteerida inimeste erinevusi ning arvestada neid suhtlemisel;
3) enesemääratluspädevus – suutlikkus mõista ja hinnata iseennast, oma nõrku ja tugevaid külgi; järgida terveid eluviise; lahendada iseendaga, oma vaimse ja füüsilise tervisega seonduvaid ning inimsuhetes tekkivaid probleeme;
4) õpipädevus – suutlikkus organiseerida õppekeskkonda ja hankida õppimiseks vajaminevat teavet; planeerida õppimist ning seda plaani järgida; kasutada õpitut, sealhulgas õpioskusi ja -strateegiaid, erinevates kontekstides ning probleeme lahendades; analüüsida enda teadmisi ja oskusi, tugevusi ja nõrkusi ning selle põhjal edasiõppimise vajadust;
5) suhtluspädevus – suutlikkus ennast selgelt ja asjakohaselt väljendada, arvestades olukordi ja suhtluspartnereid, oma seisukohti esitada ja põhjendada; lugeda ning mõista teabe- ja tarbetekste ning ilukirjandust; kirjutada eri liiki tekste, kasutades kohaseid keelevahendeid ja sobivat stiili; väärtustada õigekeelsust ning väljendusrikast keelt;
6) matemaatikapädevus – suutlikkus kasutada matemaatikale omast keelt, sümboleid ning meetodeid erinevaid ülesandeid lahendades kõigis elu- ja tegevusvaldkondades;
7) ettevõtlikkuspädevus – suutlikkus ideid luua ja neid ellu viia, kasutades omandatud teadmisi ja oskusi erinevates elu- ja tegevusvaldkondades; näha probleeme ja neis peituvaid võimalusi; seada eesmärke ja neid ellu viia; korraldada ühistegevusi, näidata initsiatiivi ja vastutada tulemuste eest; reageerida paindlikult muutustele ning võtta arukaid riske.
4. Lähedase eesmärgiseade ja õppesisuga õppeained moodustavad ainevaldkonna. Ainevaldkonna peamine eesmärk on vastava valdkonnapädevuse kujunemine, mida toetavad õppeainete eesmärgid ja õpitulemused. Valdkonnapädevuse kujunemist toetavad ka teiste ainevaldkondade õppeained ning tunni- ja kooliväline tegevus.
5. Ainekavades esitatakse nii kooliastmete õpitulemused kui ka õpitulemused õppeteemade läbimisel või osaoskuseti. Õpitulemused toetavad valdkonnapädevuste kujunemist. Väärtushoiakuid väljendavaid õpitulemusi numbriliselt ei hinnata, vaid antakse nende saavutatuse kohta õpilasele sõnalist tagasisidet.
6. Palupera põhikoolis kujundatakse üldpädevusi järgmiselt:

1)väärtuspädevus – kujundatakse lisaks õppetundidele läbi loodusalaste õppeprogrammide ja õuetundide; GLOBE programmi tegevuse; kevadvaheaja eel korraldatava traditsioonilise muuseumipäeva; ettekannete päeva; erinevate ühiste ettevõtmiste ja tegevuste kaudu.

2)sotsiaalne pädevus – kujundatakse lisaks õppetunnis kasutatavate töövõtete ja –meetoditega (rühmatöö, paaristöö jne) töötamisele ka läbi õpilasomavalitsuse tegevuse; klassi ja kooli ühistegevuste; erinevatel võistlustel ja konkurssidele osalemiste; KiVa programmis osalemise ; avalike esinemiste (nii koolis kui ka väljaspool) kaudu.

3)enesemääratluspädevus – kujundatakse läbi erinevate projektides ja programmides osalemise (GLOBE programm); 1 kord õppeaasta jooksul läbi viidava arenguvestluse ning õpivestluste (vajadusel), pidevalt õppetundides enda ja kaasõpilaste töö analüüsi ja hindamise kaudu.

4)õpipädevus – koolis on kujundatud ja arendatakse pidevalt edasi kaasaegset õpikeskkonda; kujundatakse lisaks otsesele õppetegevusele nii koolisiseste kui ka –väliste olümpiaadide, võistluste, suuliste ja kirjalike esinemiste; esitluste ja ettekannete esitamise; näitustel ja konkurssidel osalemiste, karjääriõppe tegevuste, erinevates projektides ja programmides (n GLOBE) osalemise kaudu.

5)suhtluspädevus – kujundatakse lisaks igapäevase mitmekesise õppetegevuse ja õppetundides kaasõpilaste tööle hinnangu andmise nii koolisisestel kui ka välistel erinevatel etlus-, muusika-, omaloomingu ja näitekonkurssidel, KiVa programmisl osalemise kaudu.

6)matemaatikapädevus – 8. klassis toimub üleminekueksam matemaatikas; kujundatakse läbi erinevates projektides ja programmides osalemise (n GLOBE); erinevatel olümpiaadidel ja konkurssidel osalemise

( pranglimine, Känguru) kaudu.

7)ettevõtlikkuspädevus – erinevate karjääri kujundavate tegevuste kaudu:karjääriõpetus 9.klassis, ettevõtlusõpetus I ja II kooliastmes, kool korraldab karjääripäevi koostöös Tartumaa töötukassa spetsialistidega, ettevõtluskuu raames külastatakse piirkonna ettevõtteid, töövarjupäevad ; õpilasomavalitsuse tegevuse; erinevate konkurssidel osalemise; erinevaid läbivaid teemasid lõimiva loovtöö; koolisiseses ringide töös osalemise (meediaring, majandusring); enda ja kaasõpilaste õppetegevuste analüüsi ja hindamise kaudu.

8)digipädevus – suutlikus kasutada uuenevat digitehnoloogiat toimetulekuks kiiresti muutuvas ühiskonnas nii õppimisel kui ka kodanikuna tegutsedes, suheldes kogukondades. Leida ja säilitada digivahendite abil infot ning hinnata selle ajakohasust ja usaldusväärsust. Olla teadlik digikeskkonna ohtudest, osta kaitsta oma privaatsust, isikuandmeid, digitaalset identiteeti. Järgida digikeskkonnas samasuguseid moraali- ja väärtuspõhimõtteid nagu igapäevaelus.

 **(4) Õppimise käsitus ja õppekeskkond**

1. Kooli õppekavas käsitatakse õppimist väljundipõhiselt, rõhutades muutusi õpilase või õpilaste rühma käitumisvõimes. Konkreetsemalt tähendab see teadmiste, oskuste, vilumuste, väärtushoiakute ja -hinnangute omandamist, mis on vajalikud igapäevaelus toimetulekuks. Õppimise psühholoogiliseks aluseks on kogemus, mille õpilane omandab vastastikuses toimes füüsilise, vaimse ja sotsiaalse keskkonnaga. Kogemusi omandades muutub õpilase käitumine eesmärgipärasemaks. Õppekeskkond kindlustatakse koolis õppekava alusel toimuva süstemaatilise ja sihipärase õppe- ja kasvatustegevusega ning õppekeskkonnaks on ka kodu ja laiemas elukeskkonnas toimivad mõjutused. Õpilane on õppeprotsessis aktiivne osaleja, kes võtab võimetekohaselt osa oma õppimise eesmärgistamisest, õpib iseseisvalt ja koos kaaslastega, õpib oma kaaslasi ja ennast hindama ning oma õppimist analüüsima ja juhtima. Uute teadmiste omandamisel tugineb õpilane varasematele ning konstrueerib uue teabe põhjal enda teadmised. Omandatud teadmisi rakendatakse uutes olukordades, probleemide lahendamisel, valikute tegemisel, väidete õigsuse üle arutledes, oma seisukohti argumenteerides ning edasiste õpingute käigus. Õppimine on elukestev protsess, milleks vajalikud oskused ja tööharjumused kujunevad põhihariduse omandamise käigus.
2. Kooli õppekavas mõistetakse õpetamist kui õppekeskkonna ja õppetegevuse organiseerimist viisil, mis seab õpilase tema arengule vastavate, kuid pingutust nõudvate ülesannete ette, mille kaudu tal on võimalik omandada kavandatud õpitulemused.
3. Kooli õppekavas mõistetakse kasvatust kui õpilase suhete kujundamist teda ümbritseva maailmaga. Edukas väärtuskasvatus eeldab kogu koolipere, õpilase ja perekonna vastastikust usaldust ning koostööd. Hoiakute kujundamise võtmeisik on õpetaja, kelle ülesanne on pakkuda isiklikku eeskuju, toetada õpilaste loomupärast soovi enda identiteedis selgusele jõuda ning pakkuda sobiva arengukeskkonna kaudu tuge erinevates rühmades ja kogukondades ning kogu ühiskonnas aktsepteeritavate käitumisharjumuste väljaarenemiseks.
4. Õpet kavandades ja ellu viies:
1) arvestatakse õpilase taju- ja mõtlemisprotsesside eripära, võimeid, keelelist, kultuurilist ja perekondlikku tausta, vanust, sugu, terviseseisundit, huvi ja kogemusi;
2) arvestatakse, et õpilase õppekoormus oleks ea- ja jõukohane, võimaldades talle aega puhkuseks ja huvitegevuseks;
3) võimaldatakse õpilastele mitmekesiseid kogemusi erinevatest kultuurivaldkondadest;
4) kasutatakse teadmisi ja oskusi reaalses olukorras; tehakse uurimistööd ning seostatakse erinevates valdkondades õpitavat igapäevase eluga;
5) luuakse võimalusi õppimiseks ja toime tulemiseks erinevates sotsiaalsetes suhetes (õpilane-õpetaja, õpilane-õpilane);
6) kasutatakse nüüdisaegset ja mitmekesist õppemetoodikat, -viise ja -vahendeid (sealhulgas suulisi ja kirjalikke tekste, audio- ja visuaalseid õppevahendeid, aktiivõppemeetodeid, õppekäike, õues- ja muuseumiõpet jms);
7) kasutatakse asjakohaseid hindamisvahendeid, -viise ja -meetodeid;
8) kasutatakse diferentseeritud õpiülesandeid, mille sisu ja raskusaste võimaldavad õpilastel sobiva pingutustasemega õppida, arvestades sealjuures igaühe individuaalsust.
5. Õppetegevus ja selle tulemused kujundatakse tervikuks lõimingu kaudu. Lõiming toetab õpilaste üld- ja valdkonnapädevuste kujunemist. Lõimingu saavutamist kavandatakse kooli õppekava arenduse ning õppe- ja kasvatustegevuse planeerimise käigus.
6. Õppe lõimimine saavutatakse erinevate ainevaldkondade õppeainete ühisosa järgimisel, õppeainete, koolisiseste projektide ja läbivate teemade ühiste temaatiliste rõhuasetuste, õppeülesannete ning -viiside abil. Lõimingu saavutamiseks korraldab kool õpet ja kujundab õppekeskkonda ning õpetajate koostööd viisil, mis võimaldab aineülest käsitlust: täpsustades pädevusi, seades õppe-eesmärke ning määrates erinevate õppeainete ühiseid probleeme ja mõistestikku.
7. Õppekeskkonnana mõistetakse õpilasi ümbritseva vaimse, sotsiaalse ja füüsilise keskkonna kooslust, milles õpilased arenevad ja õpivad. Õppekeskkond toetab õpilase arenemist iseseisvaks ja aktiivseks õppijaks, kannab õppekava alusväärtusi ja oma kooli vaimsust ning säilitab ja arendab edasi paikkonna ja koolipere traditsioone.
8. Kool korraldab õppe, mis kaitseb ning edendab õpilaste vaimset ja füüsilist tervist. Õppekoormus vastab õpilase jõuvarudele.
9. Sotsiaalse ja vaimse keskkonna kujundamisel:
1) osaleb kogu koolipere;
2) luuakse vastastikusel lugupidamisel ja üksteise seisukohtade arvestamisel põhinevad ning kokkuleppeid austavad suhted õpilaste, vanemate, õpetajate, kooli juhtkonna ning teiste õpetuse ja kasvatusega seotud osaliste vahel;
3) koheldakse kõiki õpilasi eelarvamusteta, õiglaselt ja võrdõiguslikult, austades nende eneseväärikust ning isikupära;
4) jagatakse asjakohaselt ja selgelt otsustusõigus ja vastutus;
5) märgatakse ja tunnustatakse kõigi õpilaste pingutusi ja õpiedu; hoidutakse õpilaste sildistamisest ja nende eneseusu vähendamisest;
6) välditakse õpilastevahelist vägivalda ja kiusamist;
7) ollakse avatud vabale arvamusvahetusele, sealhulgas kriitikale;
8) luuakse õpilastele võimalusi näidata initsiatiivi, osaleda otsustamises ning tegutseda nii üksi kui ka koos kaaslastega;
9) luuakse õhkkond, mida iseloomustab abivalmidus ning üksteise toetamine õpi- ja eluraskuste puhul;
10) luuakse õhkkond, mis rajaneb inimeste usalduslikel suhetel, sõbralikkusel ja heatahtlikkusel;
11) korraldatakse koolielu inimõigusi ja demokraatiat austava ühiskonna mudelina, mida iseloomustavad kooliperes jagatud ja püsivad alusväärtused ning heade ideede ja positiivsete uuenduste toetamine;
12) korraldatakse koolielu lähtudes rahvusliku, rassilise ja soolise võrdõiguslikkuse põhimõtetest.
10. Füüsilist keskkonda kujundades jälgib kool, et:
1) kasutatavate rajatiste ja ruumide sisustus ning kujundus on õppe seisukohast otstarbekas;
2) õppes on võimalused kasutada internetiühendusega arvutit ja esitlustehnikat ning õpilastel on võimalus kasutada kooliraamatukogu;
3) kasutatavate rajatiste ja ruumide sisustus on turvaline ning vastab tervisekaitse- ja ohutusnõuetele;
4) ruumid, sisseseade ja õppevara on esteetilise väljanägemisega;
5) kasutatakse eakohast ning individuaalsele eripärale kohandatavat õppevara, sealhulgas nüüdisaegseid info- ja kommunikatsioonitehnoloogiatel põhinevaid õppematerjale ja -vahendeid;
6) on olemas kehalise tegevuse ning tervislike eluviiside edendamise võimalused nii koolitundides kui ka tunniväliselt.
11. Õpet korraldatakse ka väljaspool kooli ruume (sealhulgas kooliõues, looduses, muuseumides, arhiivides, keskkonnahariduskeskustes, ettevõtetes ja asutustes) ning virtuaalses õppekeskkonnas.

**(5) I kooliastmes taotletavad pädevused ning õppe ja kasvatuse rõhuasetused**

**Esimese kooliastme lõpus õpilane:**1) peab lugu oma perekonnast, klassist ja koolist; on viisakas, täidab lubadusi; teab, et kedagi ei tohi naeruvääristada, kiusata ega narrida; oskab kaaslast kuulata, teda tunnustada;
2) tahab õppida, tunneb rõõmu teadasaamisest ja oskamisest, oskab õppida üksi ning koos teistega, paaris ja rühmas, oskab jaotada aega õppimise, harrastustegevuse, koduste kohustuste ning puhkamise vahel;
3) teab oma rahvuslikku kuuluvust ning suhtub oma rahvusesse lugupidavalt;
4) oskab end häälestada ülesandega toimetulemisele ning oma tegevusi ülesannet täites mõtestada; oskab koostada päevakava ja seda järgida;
5) suudab tekstidest leida ja mõista seal sisalduvat teavet (sealhulgas andmeid, termineid, tegelasi, tegevusi, sündmusi ning nende aega ja kohta) ning seda suuliselt ja kirjalikult esitada;
6) mõistab ja kasutab õpitavas võõrkeeles igapäevaseid äraõpitud väljendeid ja lihtsamaid fraase;
7) arvutab ning oskab kasutada mõõtmiseks sobivaid abivahendeid ja mõõtühikuid erinevates eluvaldkondades eakohaseid ülesandeid lahendades;
8) käitub loodust hoidvalt;
9) oskab sihipäraselt vaadelda, erinevusi ja sarnasusi märgata ning kirjeldada; oskab esemeid ja nähtusi võrrelda, ühe-kahe tunnuse alusel rühmitada ning lihtsat plaani, tabelit, diagrammi ja kaarti lugeda;
10) oskab kasutada lihtsamaid arvutiprogramme ning kodus ja koolis kasutatavaid tehnilisi seadmeid;
11) austab oma kodupaika, kodumaad ja Eesti riiki, tunneb selle sümboleid ning täidab nendega seostuvaid käitumisreegleid;
12) oskab ilu märgata ja hinnata; hindab loovust ning tunneb rõõmu liikumisest, loovast eneseväljendusest ja tegevusest;
13) hoiab puhtust ja korda, hoolitseb oma välimuse ja tervise eest ning tahab olla terve;
14) oskab ohtlikke olukordi vältida ja ohuolukorras abi kutsuda, oskab ohutult liigelda;
15) teab, kelle poole erinevate probleemidega pöörduda, ning on valmis seda tegema

Esimeses klassis on õpetuse ja kasvatuse põhitaotluseks õpilaste kohanemine koolieluga, turvatunde ja eduelamuste kogemine ning valmisoleku kujunemine edasiseks edukaks õppetööks. Õpilaste koolivalmidus ja võimed on erinevad, seetõttu diferentseeritakse õppeülesandeid ja nende täitmiseks kuluvat aega. Esimeses kooliastmes keskendutakse:
1) kõlbeliste tõekspidamiste ning heade käitumistavade tundmaõppimisele ja järgimisele;
2) positiivse suhtumise kujunemisele koolis käimisesse ja õppimisesse;
3) õpiharjumuse ja -oskuste kujundamisele ning püsivuse, iseseisvuse ja eesmärgistatud töö oskuste ning valikute tegemise oskuste arendamisele;
4) eneseväljendusoskuse ja -julguse kujunemisele;
5) põhiliste suhtlemis- ja koostööoskuste omandamisele, sealhulgas üksteist toetavate ja väärtustavate suhete kujunemisele õpilaste vahel;
6) õpiraskuste äratundmisele ning tugisüsteemide ja õpiabi pakkumisele.

Õpetaja olulisim ülesanne on toetada iga õpilase eneseusku ja õpimotivatsiooni.

Palupera põhikoolis on õppetöö korraldamise alus on esimeses kooliastmes aineõpetuslik tööviis.

**(6) II kooliastme pädevused ning õppe ja kasvatuse rõhuasetused**

**Teise kooliastme lõpus õpilane:**
1) hindab harmoonilisi inimsuhteid, mõistab oma rolli pereliikmena, sõbrana, kaaslasena ja õpilasena; peab kinni kokkulepetest, on usaldusväärne ning vastutab oma tegude eest;
2) oskab keskenduda õppeülesannete täitmisele, oskab suunamise abil kasutada eakohaseid õpivõtteid (sealhulgas paaris- ja rühmatöövõtteid) olenevalt õppeülesande iseärasustest;
3) väärtustab oma rahvust ja kultuuri teiste rahvuste ning kultuuride seas, suhtub inimestesse eelarvamusteta, tunnustab inimeste, vaadete ja olukordade erinevusi ning mõistab kompromisside vajalikkust;
4) oskab oma tegevust kavandada ja hinnata ning tulemuse saavutamiseks vajalikke tegevusi valida ja rakendada, oma eksimusi näha ja tunnistada ning oma tegevust korrigeerida;
5) oskab oma arvamust väljendada, põhjendada ja kaitsta, teab oma tugevaid ja nõrku külgi ning püüab selgusele jõuda oma huvides;
6) oskab mõtestatult kuulata ja lugeda eakohaseid tekste, luua eakohasel tasemel keeleliselt korrektseid ning suhtlussituatsioonile vastavaid suulisi ja kirjalikke tekste ning mõista suulist kõnet;
7) tuleb vähemalt ühes võõrkeeles toime igapäevastes suhtlusolukordades, mis nõuavad otsest ja lihtsat infovahetust tuttavatel rutiinsetel teemadel;
8) on kindlalt omandanud arvutus- ja mõõtmisoskuse ning tunneb ja oskab juhendamise abil kasutada loogikareegleid ülesannete lahendamisel erinevates eluvaldkondades;
9) väärtustab säästvat eluviisi, oskab esitada loodusteaduslikke küsimusi ja hankida loodusteaduslikku teavet, oskab looduses käituda, huvitub loodusest ja looduse uurimisest;
10) oskab kasutada arvutit ja internetti suhtlusvahendina ning oskab arvutiga vormistada tekste;
11) oskab leida vastuseid oma küsimustele, hankida erinevatest allikatest vajalikku teavet, seda tõlgendada, kasutada ja edastada; oskab teha vahet faktil ja arvamusel;
12) tunnetab end oma riigi kodanikuna ning järgib ühiselu norme;
13) väärtustab kunstiloomingut ning suudab end kunstivahendite abil väljendada;
14) väärtustab tervislikke eluviise, on teadlik tervist kahjustavatest teguritest ja sõltuvusainete ohtlikkusest;
15) on leidnud endale sobiva harrastuse ning omab üldist ettekujutust töömaailmast.

Teises kooliastmes on õpetuse ja kasvatuse põhitaotluseks vastutustundlike ja iseseisvate õpilaste kujunemine. Õppetöös on oluline äratada ja säilitada õpilaste huvi õppekavaga hõlmatud teadmis- ja tegevusvaldkondade vastu. Teises kooliastmes keskendutakse:
1) õpimotivatsiooni hoidmisele ja tõstmisele, seostades õpitut praktikaga ning võimaldades õpilastel teha valikuid, langetada otsuseid ja oma otsuste eest vastutada;
2) huvitegevusvõimaluste pakkumisele;
3) õpilaste erivõimete ja huvide äratundmisele ning arendamisele;
4) õpiraskustega õpilastele tugisüsteemide ja õpiabi pakkumisele.

Õpetuses rakendatakse mitmekesiseid tööviise ja ülesandeid, mis võimaldavad murdeikka jõudvatel õpilastel teha iseseisvaid valikuid ja seostada õpitut praktilise eluga ning aitavad toime tulla õpilaste individuaalselt erineva arenguga, nende muutuvate suhete ja tegutsemisega uutes rollides.

**(7) III kooliastme pädevused ning õppe ja kasvatuse rõhuasetused**

**Kolmanda kooliastme lõpus õpilane:**
1) tunneb üldtunnustatud väärtusi ja kõlbluspõhimõtteid, järgib neid, ei jää ükskõikseks, kui neid eiratakse, ning sekkub vajaduse korral oma võimaluste piires;
2) tunneb ja austab oma keelt ja kultuuri ning aitab kaasa eesti keele ja kultuuri säilimisele ja arengule. Omab ettekujutust ja teadmisi maailma eri rahvaste kultuuridest, suhtub teistest rahvustest inimestesse eelarvamustevabalt ja lugupidavalt;
3) on teadmishimuline, oskab õppida ja leida edasiõppimisvõimalusi, kasutades vajaduse korral asjakohast nõu;
4) on ettevõtlik, usub iseendasse, kujundab oma ideaale, seab endale eesmärke ja tegutseb nende nimel, juhib ja korrigeerib oma käitumist ning võtab endale vastutuse oma tegude eest;
5) suudab end olukorda ja suhtluspartnereid arvestades kõnes ja kirjas selgelt ja asjakohaselt väljendada, mõista ja tõlgendada erinevaid tekste, tunneb ja järgib õigekirjareegleid;
6) valdab vähemalt üht võõrkeelt tasemel, mis võimaldab igapäevastes olukordades suhelda kirjalikult ja suuliselt ning lugeda ja mõista eakohaseid võõrkeelseid tekste;
7) suudab lahendada igapäevaelu erinevates valdkondades tekkivaid küsimusi, mis nõuavad matemaatiliste mõttemeetodite (loogika ja ruumilise mõtlemise) ning esitusviiside (valemite, mudelite, skeemide, graafikute) kasutamist;
8) mõistab inimese ja keskkonna seoseid, suhtub vastutustundlikult elukeskkonda ning elab ja tegutseb loodust ja keskkonda säästes;
9) oskab esitada loodusteaduslikke küsimusi, nende üle arutleda, esitada teaduslikke seisukohti ja teha tõendusmaterjali põhjal järeldusi;
10) suudab tehnikamaailmas toime tulla ning tehnikat eesmärgipäraselt ja võimalikult riskita kasutada;
11) on aktiivne ja vastutustundlik kodanik, kes on huvitatud oma kooli, kodukoha ja riigi demokraatlikust arengust;
12) suudab väljendada ennast loominguliselt, peab lugu kunstist ja kultuuripärandist;
13) väärtustab ja järgib tervislikku eluviisi ning on füüsiliselt aktiivne;
14) mõtleb süsteemselt, loovalt ja kriitiliselt, on avatud enesearendamisele.

Kolmandas kooliastmes on õppe ja kasvatuse põhitaotlus aidata õpilastel kujuneda vastutustundlikeks ühiskonnaliikmeteks, kes igapäevaelus iseseisvalt toime tulevad ning suudavad oma huvidele ja võimetele vastavat õpiteed valida. Kolmandas kooliastmes keskendutakse:
1) õpimotivatsiooni hoidmisele;
2) õppesisu ja omandatavate oskuste seostamisele igapäevaeluga ning nende rakendatavuse tutvustamisele tulevases tööelus ja jätkuõpingutes;
3) erinevate õpistrateegiate teadvustatud kasutamisele ning enesekontrollimise oskuse arendamisele;
4) pikemaajaliste õppeülesannete (sealhulgas uurimuslike õppeülesannete) planeerimisele, eesmärkide püstitamisele ja oma tulemuste hindamisele;
5) õpilaste erivõimete ja huvide arendamisele;
6) õpilaste toetamisele nende edasiste õpingute ja kutsevalikute tegemisel.

1. **Tunnijaotusplaan õppeaineti ja aastati, valikkursuste loendid ja valimise põhimõtted ning erinevate õppekeelte kasutamine õppeaineti**

**Palupera põhikooli tunnijaotusplaan õppeaineti ja aastati**

1. Palupera põhikool tagab õpilasele õppe kohustuslikes õppeainetes alljärgnevas tunnijaotusplaanis vastavalt I, II ja III kooliastmele esitatud nädala õppetundide mahus:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1. | 2. | 3. | I ka | **va-ba tunni-****res-****surss** | 4. | 5. | 6. | II ka | **va-ba tun-ni-****res-****surss** | 7. | 8 | 9. | III ka | **vaba tunni-****res-****surss** |
| 1)eesti keel | 6 | 7 | 7 | 19 | **1** | 6 | 4 | 3 | 11 | **2** | 2 | 2 | 2 | 6 | **-** |
| 2)kirjandus |  |  |  |  |  |  | 2 | 2 | 4 | **-** | 2 | 2 | 2 | 6 | **-** |
| 3)A-võõrkeel |  |  | 3 | 3 | **-** | 3 | 3 | 3 | 9 | **-** | 3 | 3 | 3 | 9 | **-** |
| 4)B-võõrkeel |  |  |  |  |  |  |  | 3 | 3 | **-** | 3 | 3 | 3 | 9 | **-** |
| 6) matemaatika  | 4 | 5 | 5 | 10 | **4** | 5 | 5,5 | 5 | 13 | **3,5** | 5 | 4 | 4 | 13 | **-** |
| 7)loodusõpetus | 1 | 1 | 1 | 3 | **-** | 2 | 2 | 3 | 7 |  | 2 |  |  | 2 | **-** |
| 8) geograafia |  |  |  |  |  |  |  |  |  |  | 2/1 | 1/2 | 2 | 5 | **-** |
| 9) bioloogia |  |  |  |  |  |  |  |  |  |  | 2/1 | 1/2 | 2 | 5 | **-** |
| 10) keemia |  |  |  |  |  |  |  |  |  |  |  | 2 | 2 | 4 | **-** |
| 11) füüsika |  |  |  |  |  |  |  |  |  |  |  | 2 | 2 | 4 | **-** |
| 12) ajalugu |  |  |  |  |  |  | 2 | 2 | 3 | **1** | 2 | 2 | 2 | 6 | **-** |
| 13)inimese-õpetus |  | 1 | 1 | 2 | **-** | - | 1 | 1 | 2 | **-** | 1 | 1 | - | 2 | **-** |
| 14)ühiskon-naõpetus  | - | - | - | - | **-** | - | - | 1 | - | **-** | - | 1 | 1 | - | **-** |
| 15) muusika  | 2 | 2 | 2 | 6 | **-** | 2 | 1 | 1 | 4 | **-** | 1 | 1 | 1 | 3 | **-** |
| 16) kunst | 2 | 1 | 1 | 4,5 | **-** | 1 | 1 | 1 | 3 | **-** | 1 | 1 | 1 | 3 | **-** |
| 17) tööõpetus, käsitöö ja kodundus; tehnoloogia-õpetus | 1 | 2 | 2 | 4,5 | **-** | 2 | 2 | 2 | 5 | **1** | 2 | 2 | 1 | 5 | **-** |
| 18) liikumisõpetus | 3 | 3 | 2 | 8 | **-** | 3 | 3 | 2 | 8 | **-** | 2 | 2 | 2 | 6 |  |
| 19) informaatika-õpetus | - | - | 1 | 1 |  | - | 1 | 1 | - | **2** | 1 | 1 | 1 | - | **3** |
| 20) karjääriõpe | - | - | - | - | **-** | - | - | - | - | **-** | - | - | 1/0 | - | **0,5** |
| 21)ettevõtlus-õpetus | 1 | - |  | 1 | **2** | 1 | - | - | 1 |  |  |  |  |  |  |
| 22) inglise keele eelkursus |  | 1 |  |  | **1** |  |  |  |  |  |  |  |  |  |  |
| 23)  praktiline matemaatika |  |  |  |  |  |  |  |  |  |  |  |  | 0/1 |  | **0,5** |
| 24) loodusvaatlus |  |  |  |  |  |  | 0/1 |  |  | **0,5** |  |  |  |  |  |
|  |  |  |  |  |  |  |  |  |  |  |  |  |  |  |  |
|  | 1. | 2. | 3. | I ka | **Vaba tunni-****res-****surss** | 4. | 5. | 6. | II ka | **Vaba tunni-****res-****surss** | 7. | 8 | 9. | III ka | **Vaba tunni-****res-****surss** |
| maksimaalne nädala-koormus | 20 | 23 | 25 |  |  | 25 | 28 | 30 |  |  | 30 | 32 | 32 |  |  |
| vaba tunni- ressurssi kokku |  |  |  |  | **9** |  |  |  |  | **10** |  |  |  |  | **4** |
| kooliastmeti tunnid kokku |  |  |  | 60 |  |  |  |  | 73 |  |  |  |  | 90 |  |

1. Valikkursuste loendid ja valimise põhimõtted
* Informaatikaõpetus – õppedistsipliini rakendatakse, et arendada õpilasi uuendusaltideks ja kaasaegseid tehnoloogiaid kasutavaiks teabeteadlikeks kodanikeks
* Karjääriõpe - õppedistsipliini rakendatakse, et anda teadmisi elukestva õppe vajalikkusest, oskusest oma karjääri planeerida, arendada kodanikualgatuslikeks ja ettevõtlikeks kodanikeks, kes hindavad väärtusi ja kõlblust ning tervist ja ohutus
* Praktiline matemaatika – õppedistsipliini rakendatakse, et anda täiendavaid teadmisei ja oskusi igapäevaelulistes situatsioonides hakkama saamiseks, saadud teadmised ja praktislised matemaatilised oskused on abiks edaspidisel õpinkute jätkamisel
* Loodusvaatlus – õppedistsipliini rakendatakse, et anda täiendavaid teadmisi loodusõpetusest, õppida lähemalt tundma kooli parki ja seal kasvavaid taimi ning elavaid loomi; osaleda erinevates loodusprojektides. Palupera põhikool on aastast 2010 teadust populariseeriv kool.
* Inglise keele eelkursus – õppedistsipliini rakendatakse, et valmistada läbi suulise kursuse õpilasi ette võõrkeele õppimiseks, anda neild läbi mängulise tegevuse eelteadmisi.
* Ettevõtlusõpetus – õppedistsipliini rakedatakse selleks, et anda õpilstele teadmisi ettevõtlusest, arendada ettevõtlikkust ja aktiveerida õpilasi iseseisvaid otsuseid tegema, olema aktiivne ühiskonna liige. Kooli liitus aastal 2022 haridusprogrammiga Ettevõtli Kool.

**Palupera põhikooli koduõppe tunnijaotusplaan õppeaineti ja aastati**

1. Koduõpe tagab õpilasele õppe kohustuslikes õppeainetes alljärgnevas tunnijaotusplaanis vastavalt I, II ja III kooliastmele esitatud nädala õppetundide mahus:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| klass | 1. | 2. | 3. | I ka | 4. | 5. | 6. | II ka | 7. | 8 | 9. | III ka |
| 1)eesti keel | 4 | 4 | 3,5 | 11.5 | 3 | 2,5 | 2 | 7,5 | 1 | 1,5 | 1,5 | 4 |
| 2)kirjandus | - | - | - |  | - | - | 1 | 1 | 1 | 0,5 | 0,5 | 2 |
| 3)A-võõrkeel | - | - | 0,5 | 0,5 | 1 | 1 | 1 | 3 | 1 | 0,5 | 0,5 | 2 |
| 4)B-võõrkeel | - | - | - |  | - |  |  |  | 0,5 | 0,5 | 0,5 | 1,5 |
| 6) matemaatika  | 3 | 3 | 3 | 9 | 3 | 3 | 2,5 | 8,5 | 2 | 1,5 | 2 | 5,5 |
| 7)loodus-õpetus | 1 | 0,5 | 0.5 | 2 | 0,5 | 0,5 | 0,5 | 1,5 | 0,5 | - | - | 0,5 |
| 8) geograafia | - | - | - |  | - | - | - |  | 0,5 | 0,5 | 0,5 | 1,5 |
| 9) bioloogia | - | - | - |  | - | - | - |  | 0,5 | 0,5 | 0,5 | 1,5 |
| 10) keemia |  |  |  |  |  |  |  |  | - | 0,5 | 0,5 | 1 |
| 11) füüsika |  |  |  |  |  |  |  |  | - | 0,5 | 0,5 | 1 |
| 12) ajalugu | - | - | - |  | - | 0,5 | 0,5 | 1 | 0,5 | 0,5 | 0,5 | 1,5 |
| 13)inimese-õpetus | - | 0,5 | 0,5 | 1 | 0,5 | 0,5 | - | 1 | 0,5 | 0,5 | - | 1 |
| 14)ühiskonna-õpetus  | - | - | - | - | - | - | 0,5 | 0,5 | - | 0,5 | 0,5 | 1 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Maksimaalne nädala-koormus | 8 | 8 | 8 | 24 | 8 | 8 | 8 | 24 | 8 | 8 | 8 | 24 |

**Palupera põhikooli lihtsustatud õppekava tunnijaotusplaan õppeaineti ja aastati**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1. | 2. | 3. | I ka | Vaba tunni-ressurss | 4. | 5. | 6. | II ka | Vaba tunni-ressurss | 7. | 8 | 9. | III ka | Vaba tunni-ressurss |
| 1)eesti keel | 7 | 9 | 8 | 25 |  | 8 | 7 | 6 | 21 | - | 6 | 7 | 6 | 18 | 1 |
| 3)A-võõrkeel | - | - | - | - | - | - | 2 | 3 | 4 | 1 | 2 | 2 | 2 | 6 | - |
| 6) matemaatika  | 5 | 5 | 5 | 15 | - | 6 | 6 | 6 | 15 | 3 | 5 | 5 | 5 | 14 | 1 |
| 7)loodusõpetus | 1 | 1 | 3 | 4 | 1 | 2 | 2 | 3 | 7 | - | 4 | 3 | 4 | 11 | - |
| 12) ajalugu | - | - |  | - |  |  | - | 2 | 2 | - | 2 | 2 | 2 | 5 | 1 |
| 13)inimese-õpetus | 1 | 1 | 1 | 3 | - | 2 | 2 | 2 | 6 | - | 2 | 2 | 1 | 5 | - |
|  |  |  |  |  |  |  |  |  |  |  |  |  |  |  |  |
| 15) muusika  | 1 | 1 | 2 | 3 | - | 1 | 1 | 1 | 3 | - | 1 | 1 | 1 | 3 | - |
| 16) kunst | 1 | 1 | 1 | 3 | - | 1 | 1 | 1 | 3 | - | 1 | 1 | 1 | 3 | - |
| 17) tööõpetus, käsitöö ja kodundus; tehnoloogia-õpetus | 2 | 2 | 2 | 6 | - | 2 | 4 | 4 | 10 | - | 4 | 6 | 7 | 17 | - |
| 18) kehaline kasvatus  | 2 | 3 | 3 | 8 | 1 | 2 | 2 | 2 | 6 | - | 2 | 2 | 2 | 6 |  |
| 19) informaatika-õpetus | - | - |  | - | - | - | 1 | - | - | 2 | 1 | 1 | - | - | 2 |
| 20) karjääriõpe | - | - | - | - | - | - | - | - | - | - | - | - | 1 | - | 1 |
| 21)kombeõpetus |  |  |  |  |  | 1 |  |  |  |  |  |  |  |  |  |
| Maksimaalne nädala-koormus | 20 | 23 | 25 | 66 | 2 | 25 | 28 | 30 | 77 | 6 | 30 | 32 | 32 | 88 | 6 |

Muudatused :

6.klassis on inglise keelele lisatud 1 tund loodusõpetuse arvelt.

1. **Läbivad teemad ja nende käsitlemise põhimõtted, lõimingu põhimõtted, seejuures III kooliastme läbivatest teemadest lähtuva või õppeaineid lõimiva loovtöö korraldamise põhimõtted ning temaatilised rõhuasetused**
2. Läbivad teemad on üld- ja valdkonnapädevuste, õppeainete ja ainevaldkondade lõimingu vahendiks ning neid arvestatakse koolikeskkonna kujundamisel. Läbivad teemad on aineülesed ja käsitlevad ühiskonnas tähtsustatud valdkondi ning võimaldavad luua ettekujutuse ühiskonna kui terviku arengust, toetades õpilase suutlikkust oma teadmisi erinevates olukordades rakendada.
3. Läbivate teemade õpe realiseerub eelkõige:
1) õppekeskkonna korralduses – kooli vaimse, sotsiaalse ja füüsilise õppekeskkonna kujundamisel arvestatakse läbivate teemade sisu ja eesmärke;
2) aineõppes – läbivatest teemadest lähtudes tuuakse aineõppesse sobivad teemakäsitlused, näited ja meetodid, viiakse koos läbi aineteüleseid, klassidevahelisi ja ülekoolilisi projekte. Õppeainete roll läbiva teema õppes on lähtuvalt õppeaine taotlustest ja õppesisust erinev, olenevalt sellest, kui tihe on ainevaldkonna seos läbiva teemaga;
3) valikainete valikul – valikained toetavad läbivate teemade taotlusi;
4) läbivatest teemadest lähtuvas ja õppeaineid lõimivas loovtöös – õpilased võivad läbivast teemast lähtuda selle loovtöö valikul, mida tehakse kas iseseisvalt või rühmatööna;
5) korraldades võimaluse korral koostöös kooli pidaja, paikkonna asutuste ja ettevõtete, teiste õppe- ja kultuuriasutuste ning kodanikuühendustega klassivälist õppetegevust ja huviringide tegevust ning osaledes maakondlikes, üle-eestilistes ja rahvusvahelistes projektides.
4. Õpetuses ja kasvatuses käsitletavad läbivad teemad on:
1) elukestev õpe ja karjääri planeerimine – taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning kujundama oma elu teadlike otsuste kaudu, sealhulgas tegema mõistlikke kutsevalikuid; Palupera põhikoolis käsitletakse eelkõige läbi karjääriteenuste korralduse – karjääriõpe 9. klassis, nõustamis- ja infotunnid III kooliastmes, vastavaalased õppekäigud, kahes esimeses kooliastmes erinevates õppeainetes vastavalt sobivale teemale.
2) keskkond ja jätkusuutlik areng – taotletakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes hoiab ja kaitseb keskkonda ning väärtustades jätkusuutlikkust, on valmis leidma lahendusi keskkonna- ja inimarengu küsimustele; Palupera põhikoolis käsitletakse lisaks erinevate ainete õppetundidele läbi mitmekesise projektitegevuse (GLOBE, koostöö VVV SA ja Otepää Looduspargiga) õuesõppetundide korraldamine kooli lähiümbruses, aineolümpiaadides osalemnine.
3) kodanikualgatus ja ettevõtlikkus – taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ning toetub oma tegevuses riigi kultuurilistele traditsioonidele ja arengusuundadele; Palupera põhikoolis käsitletakse lisaks erinevate ainete õppetundidele eelkõige läbi karjääriõppealase tegevuse, samuti läbi õpilasomavalitsuse tegevuse, läbi erinevates konkurssides osalemise.
4) kultuuriline identiteet – taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis; Palupera põhikoolis käsitletakse lisaks õppetundidele läbi tunni- ja koolivälise tegevuse (teatri ja kino ühiskülastused, muuseumipäev, osalemine erinevatel konkurssidel ja võistlustel, meediapäev, kõnevõistlus jne) ning ringitegevuse.
5) teabekeskkond – taotletakse õpilase kujunemist teabeteadlikuks inimeseks, kes tajub ja teadvustab ümbritsevat teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi; Palupera põhikoolis käsitletakse lisaks valikkursusele arvutiõpetuses ja ringitegevusele 8robootikaring) kõigis õppeainetes erinevate õppetegevuste läbiviimiseks.
6) tehnoloogia ja innovatsioon – taotletakse õpilase kujunemist uuendusaltiks ja nüüdisaegseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi- ja töökeskkonnas; Palupera põhikoolis käsitletakse lisaks valikkursusele arvutiõpetuses ja ringitegevusele (robootikaring) kõigis õppeainetes erinevate õppetegevuste läbiviimiseks.
7) tervis ja ohutus – taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes on võimeline järgima tervislikku eluviisi, käituma turvaliselt ning kaasa aitama tervist edendava turvalise keskkonna kujundamisele; Palupera põhikoolis käsitletakse lisaks õppetegevusele läbi erineva projekti-, tunni- ja koolivälise tegevuse (matkad, spordivõistlused, liiklusalane õppetegevus, esmaabikursused jne) ning ringitegevuse
8) väärtused ja kõlblus – taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse ning sekkub vajaduse korral oma võimaluste piires, Palupera põhikoolis käsitletakse eelkõige läbi erinevaid vanusgruppe arvestava ühistegevuste, õppekäikude ja –ekskursioonide, kooli- ja tunnivälise ning ringitegevuse.
5. III kooliastme läbivatest teemadest lähtuva ja õppeaineid lõimiva loovtöö korraldamise põhimõtted ning temaatilised rõhuasetused
6. III kooliastmes läbiviidav loovtöö lõimib erinevates õppeainetes omandatud oskused ja teadmised ning lähtub läbivatest teemadest; Palupera põhikoolis eelkõige teemadest „Keskkond ja jätkusuutlik areng“ ja „Kultuuriline idenditeet“, temaatiline rõhuasetus lähtub kooli asukohast- mõisakool looduslikus keskkonnas.
7. Õppeainete lõimingul lähtutakse eelkõige valitud teemast ja selle rõhuasetusest
8. Loovtöö teostatakse 8. klassis
9. Loovtööde teemad pakuvad aineõpetajad välja eelmise õppeaasta IV veerandil (teostajad õpilased õpivad 7. klassis) ning on valmis pakutavatel teemadel õpilasi juhendama. Õpilastel on võimalus valida esitatud teemade hulgast sobiv. Lõplik teemade kinnitamine toimub järgmisel õppeaastal septembrikuu lõpus. Kui õpilane ei leia pakutavate hulgast sobivat või suudab ise välja pakkuda talle meelepärase läbiva(te)st teema(de)st lähtuva loovtöö teema, võib ta teostada ka seda, paludes ise endale juhendajaks teemaga sobiva aine õpetaja.
10. Loovtööd tehakse kas individuaalselt, paaris- või rühmatööna, vastavalt juhendaja soovitustele või õpilaste soovile
11. Loovtöö teostamisviisi valivad õpilased ja juhendajad-õpetajad ühise arutluse tulemusena.
12. Loovtöö esitlemise tähtaeg on viimane koolipäev enne kevadvaheaega.
13. **Ülekooliliste ja koolidevaheliste projektide kavandamise põhimõtted**
14. Ülekoolilised ja koolidevahelised projektid kavandatakse üldjuhul enne õppeaasta algust.
15. Ülekoolilised ja koolidevahelised projektid peavad olema kooskõlas Palupera põhikooli õppekava õpitulemustega.
16. Projektid lisatakse kooli üldtööplaani.
17. Õppenõukogu kinnitab kooli üldtööplaani iga õppeaasta alguseks
18. **Õppe ja kasvatuse korraldus (sealhulgas projekt-, õues- ja muuseumiõppeks ning ekskursioonideks ja õppekäikudeks vajalik aeg)**
19. Õppe ja kasvatuse põhivorm on õppetund.
20. Põhikooli õpilase suurim lubatud nädala õppekoormus õppetundides on:
1) 1. klassis 20;
2) 2. klassis 23;
3) 3. ja 4. klassis 25;
4) 5. klassis 28;
5) 6. ja 7. klassis 30;
6) 8. ja 9. klassis 32.
21. Õpet kavandades ja ellu viies arvestatakse, et õpilase õppekoormus oleks ea- ja jõukohane, võimaldades talle aega puhkuseks ja huvitegevuseks.
22. Õpetaja planeerib oma tööd koostöös teiste õpetajatega. Trimestri jooksul läbitavad peamised teemad, vajalikud õppevahendid, hindamise korraldus ja planeeritavad üritused tehakse põhikooliõpilastele teatavaks trimestri algul.
23. Kooli päevakava kajastab õppetegevuste ning kooli õppekava toetavate õppekavaväliste tegevuste, nagu pikapäevarühmas ja ringides korraldatavate tegevuste järjestust ja ajalist kestust. Kooli päevakava kehtestab direktor.
24. Õppeaasta koosneb kolmest trimestrist ning haridus- ja teadusministri poolt määratud koolivaheaegadest.
25. Kõiki õppeaineid õpitakse kogu õppeaasta vältel; Palupera põhikoolis kasutatakse aineõpet.
26. Projekt-, õues- ja muuseumiõpe ning ekskursioonid ja õppekäigud planeeritakse üldjuhul õppeaasta viimastele nädalatele, kui kooli üldtööplaanis ei ole muud ajalist täpsustust.
27. **Distantsõppe korraldamine**

Kool korraldab lähtuvalt PGS § 24 lg 5-st täielikku või osalist juhendatud didtantsõpet vajaduspõhiselt ( nt digiõppepäevad, haigupuhangutest tingitud e-õpe). Vajaduspõhisuse otsustamisel lähtutakse kooli töökorraldusest ja riiklikest suunistest. Distantsõpe toimub õpetaja antud juhiste järgi väljaspool kooli. Suhtlus õpetaja ja õpilaste vahel ning õppeülesannete jagamine toimub üldreeglina elektrooniliste kanalite kaudu ( elektroonilises õppeinfosüsteemis ja Google for Education suhtlusrakendusetes). Koolis lepitakse kokku distantsõppe töökorraldus, õpitulemuste saavutamise ja tagasisidestamise põhimõtted ning distantsõppe jooksul kasutatavate õpikeskondade loetelu.Töökorralduset teavitatakse õpilasi ja nende vanemaid ning koolipidajat vahetult enne distantsõppe rakendamist.

1. **Hindamise korraldus**
2. Reguleerimisala

 Korraldusega sätestatakse põhiharidust omandavate õpilaste

1. teadmiste ja oskuste kujundav ning kokkuvõttev hindamine
2. käitumise ja hoolsuse hindamine
3. täiendavale õppetööle jätmine
4. klassikursuse kordamine
5. järgmisse klassi üleviimine
6. koolisiseste tasemetööde ning üleminekueksamite läbiviimine ja hindamine
7. Hindamisalused

Teadmiste ja oskuste hindamisel lähtutakse Palupera põhikoolis õpilasele kohaldatava riikliku õppekavaga ja selle alusel koostatud kooli õppekavaga nõutavatest teadmistest ja oskustest. Hindamine on süstemaatiline teabe kogumine õpilase arengu kohta, selle teabe analüüsimine ja tagasiside andmine. Hindamine on aluseks õppe edasisele kavandamisele. Palupera põhikoolis kasutatakse hindamisel mitmesuguseid meetodeid, hindamisvahendeid ja –viise.

Palupera põhikool annab õpilasele ja tema vanemale kirjalikku tagasisidet õpilase käitumise ja hoolsuse kohta neli korda aastas. Käitumise ja hoolsuse hindamisel lähtutakse kooli õppekava ning kooli kodukorra nõuetest.

1. Hindamise eesmärk
2. toetada õpilase arengut
3. anda tagasisidet õpilase õppeedukuse kohta
4. innustada ja suunata õpilast sihikindlalt õppima
5. suunata õpilase enesehinnangu kujunemist ja toetada õpilast haridustee valikul
6. suunata õpetaja tegevust õpilase õppimise ja individuaalse arengu toetamisel
7. anda alus õpilase järgmisse klassi üleviimiseks ning kooli lõpetamise otsuse tegemiseks
8. Kujundav hindamine
9. Palupera põhikoolis hinnatakse 1. klassi õpilasi kujundavalt kõigis õppeainetes.
10. Palupera põhikoolis analüüsib õpetaja õppe kestel pidevalt õpilase teadmisi, oskusi, hoiakuid, väärtushinnanguid ja käitumist ning annab selle kohta suulist ja vajadusel kirjalikku sõnalist tagasisidet. Sellekohased võimalused ning vahendid kirjutatakse täpsemalt lahti ainekavades.
11. Kord õppeaastas, soovitavalt detsembris-jaanuaris, antakse igas õppeaines läbi eKooli kirjalikku tagasisidet õpilase arengu, seniste tulemuste ja vajakajäämiste kohta, et innustada ja suunata õpilast edasisel õppimisel.
12. Soovi korral kasutab õpetaja kujundava hindamise vahendina õpimappi. Sellekohased võimalused kirjutatakse lahti ainekavades.
13. Palupera põhikool kaasab õpilast enese ja kaaslaste hindamisse, arendades sellega tema oskust eesmärke seada ning oma õppimist ja käitumist seatud eesmärkide alusel analüüsida tõstes sellega õpimotivatsiooni. Sellekohased võimalused kirjutatakse vajadusel täpsemalt lahti ainekavades.
14. Hindamine kui kokkuvõtvate hinnete alus
15. Õpilaste teadmisi ja oskusi hinnatakse aineõpetaja poolt lähtuvalt ainekavas toodud oodatavatest õpitulemustest ja õpilase õppele püstitatud eesmärkidest õppeteema lõppedes ja vastavalt vajadusele ka õppe käigus.
16. Palupera põhikoolis hinnatakse õpilasi viie palli süsteemis:
* hindega „5” ehk „väga hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad õpilase õppe aluseks olevatele taotletavatele õpitulemustele täiel määral ja ületavad neid;kui kasutatakse punktiarvestust ja õpetaja ei ole andnud teada teisiti, hinnatakse hindega „5“ ehk „väga hea“ õpilasi, kes on saavutanud 90-100% maksimaalsest võimalikust punktide arvust;
* hindega „4” ehk „hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele; kui kasutatakse punktiarvestust ja õpetaja ei ole andnud teada teisiti, hinnatakse hindega „4“ ehk „hea“ õpilasi, kes on saavutanud 75-89%maksimaalsest võimalikust punktide arvust;
* hindega „3” ehk „rahuldav” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused võimaldavad õpilasel edasi õppida või kooli lõpetada ilma, et tal tekiks olulisi raskusi hakkamasaamisel edasisel õppimisel või edasises elus; kui kasutatakse punktiarvestust ja õpetaja ei ole andnud teada teisiti, hinnatakse hindega „3“ ehk „rahuldav“ õpilasi, kes on saavutanud 50-74% maksimaalsest võimalikust punktide arvust;
* hindega „2” ehk „puudulik” hinnatakse vaadeldava perioodi või vaadeldava temaatika õpitulemuste saavutatust, kui õpilase areng nende õpitulemuste osas on toimunud, aga ei võimalda oluliste raskusteta hakkamasaamist edasisel õppimisel või edasises elus; kui kasutatakse punktiarvestust ja õpetaja ei ole andnud teada teisiti, hinnatakse hindega „2“ ehk „puudulik“ õpilasi, kes on saavutanud 20-49% maksimaalsest võimalikust punktide arvust;
* hindega „1” ehk „nõrk” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused ei võimalda oluliste raskusteta hakkamasaamist edasisel õppimisel või edasises elus ning kui õpilase areng nende õpitulemuste osas puudub; kui kasutatakse punktiarvestust ja õpetaja ei ole andnud teada teisiti, hinnatakse hindega „1“ ehk „nõrk“ õpilasi, kes on saavutanud 0-19% maksimaalsest võimalikust punktide arvust;
1. Kui hindamisel tuvastatakse kõrvalise abi kasutamine või mahakirjutamine, võib kirjalikku või praktilist tööd, suulist vastust (esitust), praktilist tegevust või selle tulemust hinnata hindega „nõrk“.
2. Kui kirjalikku või praktilist tööd, suulist vastust (esitust), praktilist tegevust või selle tulemust on hinnatud hindega „puudulik” või „nõrk” või on hinne jäänud panemata, antakse Palupera põhikoolis õpilasele 10 koolis oldud õppepäeva jooksul võimalus järelevastamiseks või järeltöö sooritamiseks.
3. Palupera põhikoolis korraldatakse 8. klassis üleminekueksam ühes õppeaines (matemaatikas); üleminekueksami hinne loetakse võrdväärseks veerandi hindega.
4. I ja II kooliastme lõpul läbiviidavate tasemetööd Palupera põhikoolis ei hinnata
5. Hoolsust hinnatakse Palupera põhikoolis järgmiselt:
* Hoolsushindega “ eeskujulik “ hinnatakse õpilast, kes suhtub õppeülesannetesse alati kohusetundlikult, õpib kõiki õppeaineid võimetekohaselt, on õppimises järjekindel, ilmutab omaalgatust ja viib alustatud töö lõpuni.
* Hoolsushindega “ hea “ hinnatakse õpilast, kes suhtub õppeülesannetesse kohusetundlikult, on hoolikas, õpib võimetekohaselt.
* Hoolsushindega “ rahuldav “ hinnatakse õpilast, kes üldiselt täidab oma õppeülesandeid, kuid ei ole piisavalt töökas ja järjekindel, ei õpi oma tegelike võimete kohaselt.
* Hoolsushindega “ mitterahuldav “ hinnatakse õpilast, kes ei õpi oma võimetekohaselt, suhtub õppeülesannetesse lohakalt ja vastutustundetult.

1. Kokkuvõttev hindamine ja järgmisse klassi üleviimine
2. Kokkuvõttev hindamine on Palupera põhikoolis eristav ja mitteeristav. Eristava hindamise puhul määratakse saavutatuse tase numbrilise hindena. Mitteeristava hindamise puhul määratakse tase, millele vastamise või mille ületamise korral hinnatakse tulemus piisavaks sõnaga „arvestatud“ ning millest madalamal tasemel tulemus hinnatakse ebapiisavaks sõnaga „mittearvestatud“. Kaheastmelist skaalat kasutatakse eesmärgiga hinnata, kas õpitulemused on baastasemel saavutatud, kuid nende omandamise taset pole vajalik eristada. Mitteeristava hindamise puhul sõnastatakse baastaset määratlevad hindamiskriteeriumid, mis ei korreleeru hindega.
3. Õpilast ja õpilase seaduslikku esindajat teavitatakse kokkuvõtvatest hinnetest e-päeviku ja klassitunnistuse kaudu trimestri ning õppeaasta lõpus.
4. Ainealaste teadmiste ja oskuste hindamise tulemusi väljendatakse Palupera põhikoolis järgmiselt:
* 1. klassis ei hinnata.
* 2.-5. klassis numbrilised hinded viiepallisüsteemis v. a järgnevad õppeained , kus kasutatakse mitteeristavat hindamist: 2.-5. klass: muusika, kunst, käsitöö, tööõpetus, tehnoloogiaõpetus, rütmika, kombeõpetus, infrormaatikaõpetus ja kehaline kasvatus;
* Mitteeristav hindamine – III kooliastme loovtöö
1. Mitteeristavalt hinnatakse järgmiselt:
* 2.-5.klassis oskusainetes teadmiste ja oskuste hindamisel iseloomustatakse õpilase teadmiste ja oskuste taset järgmiselt:
1. Sõnaga „arvestatud“ („A“) hinnatakse suulist vastust (esitust), kirjalikku või praktilist tööd, praktilist tegevust või selle tulemust, kui see ületab või vastab määratud baastasemele (50%), miinimumtasemel omandatud õpitulemustele.
2. Sõnaga „mittearvestatud“ („MA“) hinnatakse suulist vastust (esitust), kirjalikku või praktilist tööd, praktilist tegevust või selle tulemust, kui see on baastasemest (50%) madalamal tasemel.
3. Hinnangute „A“ ja „MA“ korral õppeprotsessis listatkse vajadusel e-kooli kommentaar saavutatud võ saavutamata õpitulemuse taseme selgituseks. Veerandi lõpus kantakse tunnistusele hinnangud „A“ ja „MA“
4. Kui hindamisel tuvastatakse kõrvalise abi kasutamine või mahakirjutamine, võib kirjalikku või praktilist tööd, suulist vastust (esitust), praktilist tegevust või selle tulemust hinnata hinnanguga „mitterahuldav“ („MA“).
5. Palupera põhikoolis on kokkuvõttev eristav hindamine hinnete koondamine trimestri hinneteks ja trimestri hinnete koondamine aastahinneteks.
6. Palupera põhikoolis viiakse õpilane, keda ei ole jäetud täiendavale õppetööle, järgmisse klassi üle enne õppeperioodi lõppu. Õpilane, kes jäeti täiendavale õppetööle, viiakse järgmisse klassi üle hiljemalt

25. augustiks.

1. Kui õppeperioodi keskel on õppeaines trimestrihinne jäänud andmata ja õpilane ei ole kasutanud võimalust järele vastata, hinnatakse aastahinde väljapanekul vastaval perioodil omandatud teadmised ja oskused vastavaks hindele „nõrk”.
2. Õpilasele, kelle trimesrihinne on „puudulik” või „nõrk” või „MA“ või on jäetud hinne välja panemata, määratakse selles õppeaines kohustuslik konsultatsioon, et anda võimalus omandada nõutavad teadmised ja oskused või koostatakse nimetatud õppeaines individuaalne õppekava, et tasandada nimetatud õppeaines ilmnenud erisused
3. Trimestrihinnete alusel otsustab õppenõukogu, kas viia õpilane järgmisse klassi, jätta täiendavale õppetööle või klassikursust kordama. Õpilaste järgmisse klassi üleviimise otsus tehakse enne õppeperioodi lõppu.
4. Palupera põhikoolis jäetakse õpilane täiendavale õppetööle õppeainetes, milles tulenevalt trimestrihinnetest tuleks välja panna aastahinne „puudulik” või „nõrk“. Täiendavale õppetööle jätmise otsustab õppenõukogu enne õppeperioodi lõppu. Täiendava õppetöö raames täidab õpilane õpetaja vahetul juhendamisel spetsiaalseid õppeülesandeid, et omandada õppekavaga nõutavad teadmised ja oskused. Täiendav õppetöö viiakse läbi pärast õppeperioodi lõppu kahe nädala jooksul. Aastahinne pannakse välja pärast täiendava õppetöö lõppu, arvestades täiendava õppetöö tulemusi.
5. Õppenõukogu põhjendatud otsusega võib erandjuhul jätta õpilase klassikursust kordama, kui õpilasel on kolmes või enamas õppeaines aastahinne „puudulik” või „nõrk”, täiendav õppetöö ei ole tulemusi andnud ning õppekavaga nõutavate õpitulemuste saavutamiseks ei ole otstarbekas rakendada individuaalset õppekava või muid koolis rakendatavaid tugisüsteeme. Õppenõukogu kaasab otsust tehes õpilase seadusliku esindaja ning kuulab ära tema arvamuse. Õppenõukogu otsuses peavad olema esile toodud kaalutlused, mille põhjal peetakse otstarbekaks jätta õpilane klassikursust kordama.
6. Õppenõukogu põhjendatud otsusega võib jätta klassikursust kordama õpilase, kellel on põhjendamata puudumiste tõttu kolmes või enamas õppeaines aastahinne „puudulik” või „nõrk” . Õppenõukogu kaasab otsust tehes õpilase seadusliku esindaja ning kuulab ära tema arvamuse.
7. 9. klassi õpilasele pannakse aastahinded välja üks päev enne eksamiperioodi algust , välja arvatud õppeainetes, milles õpilane jäetakse täiendavale õppetööle.
8. Õpilase käitumist ja hoolsust hinnatakse Palupera põhikoolis iga trimestri lõpul. Käitumise hindamise aluseks on kooli kodukorra täitmine ja üldtunnustatud käitumis- ja kõlblusnormide tunnustamine koolis. Hoolsuse hindamise aluseks on õpilase suhtumine õpiülesannetesse: kohusetundlikkus, töökus ja järjekindlus õpiülesannete täitmisel. Käitumise ja hoolsuse hinded paneb välja klassijuhataja aineõpetajate hinnangute põhjal. Nõuded õpilase käitumisele on esitatud kooli kodukorras.
9. Hinde või hinnangu vaidlustamine
10. Õpilasel või tema seaduslikul esindajal on õigus hindeid ja sõnalisi hinnanguid vaidlustada kümne päeva jooksul pärast hinde või hinnangu teadasaamist, esitades kooli direktorile kirjalikult vastav taotlus koos põhjendusega
11. Kooli direktor teeb otsuse ja teavitab sellest taotluse esitajat kirjalikult viie tööpäeva jooksul otsuse vastuvõtmise päevast alates
12. **Põhikooli lõpetamine**
13. Põhikooli lõpetab õpilane, kellel õppeainete viimased aastahinded on vähemalt «rahuldavad», kes on kolmandas kooliastmes sooritanud loovtöö ning kes on sooritanud vähemalt rahuldava tulemusega eesti keele ja matemaatikaeksami ning ühe eksami omal valikul.
14. Põhikooli lõpetanuks võib õpilase või tema seadusliku esindaja kirjaliku avalduse alusel ja õppenõukogu otsusega pidada ning põhikooli lõputunnistuse anda õpilasele:
1) kellel on üks nõrk või puudulik eksamihinne või õppeaine viimane aastahinne;
2) kellel on kahes õppeaines kummaski üks nõrk või puudulik eksamihinne või õppeaine viimane aastahinne.
15. Haridusliku erivajadusega õpilasele, kellel käesolevas määruses sätestatud tingimustel kooli õppekavaga või nõustamiskomisjoni soovitusel individuaalse õppekavaga on vähendatud või asendatud käesolevas määruses sätestatud taotletavaid õpitulemusi, on lõpetamise aluseks kooli või individuaalses õppekavas määratud õpitulemuste saavutatus. Haridusliku erivajadusega õpilasel on õigus sooritada põhikooli lõpueksamid eritingimustel vastavalt „Põhikooli- ja gümnaasiumiseaduse” § 30 lõike 2 alusel haridus- ja teadusministri määrusega kehtestatud lõpueksamite korraldamise tingimustele ja korrale. Haridusliku erivajadusega õpilasel, kelle on rakendatud õppenõukogu otsesel või nõustamiskomisjoni soovitusel individuaalse õppekavaga vähendatud või asendatud taotletavaid õpitulemusi on lõpetamise aluseks individuaalõppekavas määratud õpitulemuste saavutatavus.
16. Õpilane, kelle õppekeel ei ole eesti keel, kes õpib keelekümblusklassis või kes asus eesti õppekeelega koolis või klassis õppima viimase kuue õppeaasta jooksul, võib lõikes 1 nimetatud eesti keele eksami asemel sooritada eesti keele teise keelena eksami.
17. Varem välisriigis õppinud õpilane, kes on enne lõpueksamite toimumist Eestis põhikoolis õppinud kuni kolm järjestikust õppeaastat ning kellele on eesti keele õppimiseks koostatud individuaalne õppekava, võib eesti keele või eesti keele teise keelena eksami sooritada temale koostatud individuaalse õppekava põhjal ettevalmistatud koolieksamina.
18. Põhikooli lõpetanuks peetakse eksterni, kes on sooritanud põhikooli lõpueksamid ning aineeksamid nendes õppeainetes, milles tal puuduvad põhikooli lõputunnistusele kantavad hinded või milles tal ei ole tõendatud teadmisi ja oskusi varasemate õpi- ja töökogemuste arvestamise kaudu. Eksterni ei hinnata kehalises kasvatuses, käsitöös ja kodunduses ning tehnoloogiaõpetuses. Koolid, kus rakendatakse mittestatsionaarset õppevormi, on kohustatud looma võimaluse kooli lõpetamiseks eksternina koolikohustusliku ea ületanud isikule, kes on esitanud koolile sellekohase kirjaliku taotluse hiljemalt jooksva õppeaasta 1. novembriks. Kooli lõpetamisel eksternina võimaldatakse lõpetajale kooli poolt juhendatud õppetegevust kokku vähemalt 15 arvestusliku õppetunni ulatuses. Muus osas toimub õppimine iseseisvalt.
19. **Õpilaste ja vanemate teavitamise ja nõustamise korraldus**
20. Kool tagab õpilasele ning vanematele teabe kättesaadavuse õppe ja kasvatuse korralduse kohta ning juhendamise ja nõustamise õppetööd käsitlevates küsimustes. Peamised õppeteemad, vajalikud õppevahendid, hindamise korraldus ja planeeritavad üritused tehakse õpilasele teatavaks õppeveerandi algul. Sama informatsioon on kättesaadav ka

e-koolis.

1. Õpilasele tagatakse vajadusel õpiabi, logopeedi, pikapäevarühma, eripedagoogi, psühholoogi ja sotsiaalpedagoogi teenus.
2. Õpilase arengu toetamiseks korraldatakse temaga vähemalt üks kord õppeaasta jooksul arenguvestlus, mille põhjal lepitakse kokku edasises õppes ja arengu eesmärkides. Arenguvestlusel osalevad õpilane, klassijuhataja ja üldjuhul ka lapsevanem või hooldaja. Arenguvestlust viiakse läbi vastavalt kooli direktori poolt kehtestatud arenguvestluse korraldamise tingimustele ja korrale.
3. Kool korraldab õpilaste ja vanemate teavitamist edasiõppimisvõimalustest ja tagab õpilastele karjääriteenuste (karjääriõpe, -info või -nõustamine) kättesaadavuse.
4. Kooli ja vanemate koostöö koordineerimiseks kutsub direktor kokku lastevanemate koosoleku arvestusega, et kõigile vanematele antakse vähemalt üks kord aastas võimalus osaleda vanemate koosolekul. Direktor on vähemalt ühe viiendiku klassi õpilaste vanemate nõudmisel kohustatud kutsuma kokku selle klassi õpilaste vanemate koosoleku.
5. **Hinnete ja hinnangute vaidlustamine**
6. Õpilasel ja tema seaduslikul esindajal on õigus hindeid ja sõnalisi hinnanguid vaidlustada 10 tööpäeva jooksul pärast hinde või hinnangu teada saamist, esutades kooli direktorile kirjaliku taotluse koos põhjendustega.
7. Kooli direktor teeb otsuse ja teavitab sellest taotlusest õpilase seaduslikku esindajat 5 tööpäeva jooksul otsuse vastuvõtmise päevast alates.
8. **Õpilaste juhendamise ja hariduslike erivajadustega õpilaste õppekorralduse põhimõtted**
9. Õpetajad jälgivad õpilase arengut ja toimetulekut koolis ning vajaduse korral kohandavad õpet õpilase vajaduste kohaselt. Õpilase võimete ja annete arendamiseks selgitatakse välja õpilase individuaalsed õpivajadused, valitakse sobivad õppemeetodid ning korraldatakse vajaduse korral diferentseeritud õpet. Palupera põhikool tagab õpilasele, kellel tekib ajutine mahajäämus eeldatavate õpitulemuste saavutamisel, täiendava pedagoogilise juhendamise väljaspool õppetunde. Vastava vajaduse tekkimisest teavitatakse vanemat kirjalikult, teatisesse märgitakse ka individuaalsed konsultatsiooni ajad. Üldised konsultatsioonide ajad on kirjas kooli veebilehel.
10. Kool nõustab vajaduse korral õpilase vanemat õpilase arengu toetamises ja kodus õppimises.
11. Hariduslike erivajadustega on õpilane, kelle eriline andekus, õpiraskused, terviserike, puue, käitumis- ja tundeeluhäired, pikemaajaline õppest eemal viibimine või kooli õppekeele ebapiisav valdamine toob kaasa vajaduse teha muudatusi või kohandusi õppe sisus, õppeprotsessis, õpikeskkonnas (õppevahendid, õpperuumid, suhtluskeel, sealhulgas viipekeel või muud alternatiivsed kommunikatsioonid, tugipersonal, spetsiaalse ettevalmistusega pedagoogid ja muu selline) või taotletavates õpitulemustes.
12. Kui Palupera põhikooli asub õppima eesti keelest erineva emakeelega õpilane, võib kool õpilase vanema nõusolekul eesti keele õpet korraldada «Eesti keel teise keelena» ainekava alusel.
13. Eestis vähem kui kolm aastat elanud õpilase puhul võib lapsevanema taotlusel loobuda B-võõrkeele õppest.
14. Hariduslike erivajadustega õpilaste õppe toetamiseks kasutatakse vaba tunniressurssi.
15. Sõltuvalt õpilase hariduslikust erivajadusest võib kool teha talle muudatusi või kohandusi õppeajas, õppe sisus, õppeprotsessis, õppekeskkonnas või taotletavates õpitulemustes. Nende muudatuste tegemisse kaasatakse õpilase vanem. Kui muudatuste või kohandustega kaasneb nädalakoormuse või õppe intensiivsuse oluline kasv või kahanemine võrreldes riikliku või kooli õppekavaga, koostatakse muudatuste rakendamiseks individuaalne õppekava.
16. Kui individuaalse õppekavaga ettenähtud muudatused ja kohandused ei võimalda riiklikus õppekavas sätestatud õpitulemusi saavutada, on individuaalse õppekava rakendamine lubatud üksnes nõustamiskomisjoni soovitusel.
17. Palupera põhikoolis toetab hariduslike erivajadustega õpilaste õppetööd vastava õppe koordineerija, kes vajadusel teeb õpetajale, lastevanematele ja direktorile ettepanekuid koolis pakutavate meetmete rakendamiseks.
18. Hariduslikeks erivajaduste tuvastamiseks läbiviidud hindamise tulemused ning õpetajate ja spetsialistide tähelepanekud, soovitused dokumenteeritakse õpilase individuaalse arengu jälgimise kaardil.
19. Koolis peetakse järjepidevalt arvestust koolikohustuse täitmise kohta ning rakendatakse meetmeid mittetäitjate kooli naasmiseks.
20. Meetmete rakendamise tulemuslikkust hindavad kõik meetmete rakendamises osalenud õpetajad, tugispetsialistid iga trimestri lõpul.
21. **Karjääriteenuste korraldus**
22. III kooliastmes korraldab kooli karjääritöökoordinaator koostöös Valgamaa Teavitamis- ja Nõustamiskeskuse spetsialistidega erinevaid nõustamis- ja infotunde õpilastele.
23. 8. ja 9. klassis korraldab klassijuhataja koostöös huvijuhiga ja kooli karjäärikoordinaatoriga erinevaid õppeasutuste infotunde ning õppekäike õppeasutustesse ja ettevõtetesse.
24. Jaanuaris-veebruaris korraldab kooli juhtkond 9. klassi õpilastele karjääriteemalised psühholoogi vestlused.
25. 9. klassis kuulub tunnijaotusplaani ainetunnina karjääriõpe.
26. **Õpilase ja tema seadusliku esindaja teavitamine ja nõustamine**
27. Õpilase ja tema seadusliku esindaja nõustamine toimub kooli kodukorras sätestatud korra kohaselt vastavalt PGS § 55 ning avaliku teabe seaduses ja haldusmenetlusseaduses sätestatule.
28. Kool tagab õpilasele ja tema seaduslikule esindajal teabe kättesaadavuse õppe- ja kasvatustöö korralduse kohta ning juhendamise, nõustamise õppetööd käsitlevates küsimustes.
29. Peamised õppeteemad, vajalikud õppevahendid, hindamise korraldus ja planeeritavad üritused tehakse õpilasele teatavaks iga trimestri algul.
30. Õpilase ja tema seadusliku esindaja teavitamiseks kasutatakse eelistatavalt järgmisi vahendeid: kooli kodulehekülg, elektrooniline õppeinfosüsteem, ekirjad, õpilaspäevik (1.-2. kooliaste), telefon.
31. Kord aastas (eelistatavalt õppeaasta alguses) toimub kooli lastevanemate üldkoosolek. Klassijuhataja juhtimisel kujundatakse välja informatsiooni jagamise kultuur.
32. Koolis korraldatakse õpilase ja tema seadusliku esindaja teavitamine edasiõppimisvõimalustest ja tagatakse õpilasele karjääriteenuste kättesaadavus koostöös Valgamaa rajaleidja keskuse ja Eesti lõunapiirkonna töötukassaga
33. **Õpetaja töökava koostamise põhimõtted**
34. Klassiõpetajad ja aineõpetajad kujundavad vastavalt vajadusele kooli õppekava alusel välja töökava, mis arvestab klassi omapära ja suundumust, kooli arengusuunda ja eripära, õpilaste vaimseid ja kooli materiaalseid ressursse.
35. Sisehindamise käigus leitud puuduste likvideerimiseks on õigus õppealajuhatajal nõuda õpetajalt töökava olemasolu ja selle järgimist õppetöö läbiviimisel.
36. **Kooli õppekava uuendamise ja täiendamise kord**
37. Kooli õppekava uuendamise või täiendamise, mis on tingitud muudatustest õigusaktides, algatab kooli direktor.
38. Palupera põhikooli õppekava koostamine ja arendamine eeldab õpilaste ja õpetajate, õpetajate ja juhtkonna, kooli hoolekogu, kooli ja vanemate, kooli pidaja, teiste õppeasutuste ja organisatsioonide koostööd põhikooliriikliku õppekava üldosa ja ainekavade koostamisel.
39. Palupera põhikooli õppekava koostamises ja arendamises kasutatakse erinevaid töövorme, töös osalevad kõik pedagoogid. Õppekava koostamise ja arendamise demokraatliku korralduse eest vastutab kooli direktor.
40. Kooli õppekava muudatused esitatakse terviktekstis näidates ära õppekava muutused viitega direktori käskkirja numbrile ja kuupäevale, millega õppekava muudeti ning muutuste viite juurde lisatakse muutuste jõustumise kuupäev.
41. Kool avalikustab põhikooli ja gümnaasiumi seaduse § 69 lg 1 alusel kooli õppekava kooli veebilehel.